《论诗绝句三十首 其八》
清代·赵清瑞

融洽陶公性，乃有陶公诗。储王与韦柳，时合还时离。

作者简介：字冰涣，一字冰盦，廪贡生。著有冰盦诗钞。冰盦性兀奡，不谐于俗。中年丧偶。兼夭其爱子良栻，侘傺困顿而卒。诗宗西昆。弥留之时，予往视疾，谆谆以身后诗文为嘱。爰与章君松盦为之醵资梓之，而曹子拙巢为之序云。